
1. UVOD

  Adhezija predstavlja jedan od osnovnih principa savremene restaurativne stomatologije, omogućavajući povezivanje materijala za ispune sa tvrdim zubnim tkivima. Njen razvoj značajno je unaprijedio stomatološku praksu, omogućavajući primjenu minimalno invazivnih terapijskih postupaka, očuvanje zdravih zubnih tkiva i izradu estetski i funkcionalno kvalitetnih restauracija.
  Značaj adhezije ogleda se u poboljšanju retencije restaurativnih materijala, smanjenju mikropropuštanja i povećanju dugotrajnosti restauracija. Uspješnost adhezivnog potupka zavisi od brojnih faktora, među kojima su posebno važni sastav materijala, pravilna priprema površine zuba i odgovarajuća primjena adhezivnih sistema.
Povezanost hemije i stomatologije posebno dolazi do izražaja u proučavanju adhezije, jer se njeni osnovni principi zasnivaju na fizičko-hemijskim procesima, kao što su energija, kvašenje, mikromehaničko povezivanje i hemijske interakcije između komponenti zubnih tkiva i restaurativnih materijala.

2. OSNOVNI POJMOVI I PRINCIPI ADHEZIJE

Adhezija je pojava povezivanja dvije površine različitog ili istog hemijskog sastava djelovanjem međumolekulskih sila i drugih mehanizama vezivanja. U stomatologiji se odnosi na povezivanje dentalnog materijala sa površinom gleđi ili dentina.
	Dok adhezija opisuje vezu između dva materijala, kohezija se odnosi na povezanost čestica unutar jednog materijala. Kohezija predstavlja privlačne sile između čestica unutar istog materijala, koje omogućavaju održavanje njegove unutrašnje čvrstoće. Oba svojstva važna su za dugotrajnost kompozitnih restauracija.


2.1. Adheziv, adherend i adhezivni interfejs

Adheziv je materijal  koji omogućava povezivanje dvije površine. U restaurativnoj stomatologiji adhezivi sadrže monomere i druge komponente koje omogućavaju kvašenje, prodiranje u pripremljeno zubno tkivo i polimerizaciju.
Adherend je površina ili materijal za koji se adheziv vezuje. U ovom slučaju adherendi su gleđ i dentin, čiji različiti mineralni i organski sastav utiču na način ostvarivanja adhezivne veze.
Adhezivni interfejs predstavlja granični sloj, odnosno zonu kontakata u kojoj se susreću dva različita materijala, adherenta, međusobno povezana pomoću veziva, adheziva. To je fizičko mjesto gdje se fenomen adhezije ostvaruje i testira. Njegov kvalitet zavisi od pravilne pripreme površine, prodiranja adheziva i stabilnosti veze. 
Uspjeh restauracije zuba kompozitnim materijalima direktno zavisi od stvaranja savršenog adhezivnog interfejsa između dentina ili gleđi i zubnih lijepkova.

2.2. Mikromehanička retencija
Mikromehanička retencija je ključni mehanizam vezivanja dentalnih materijala. Nastaje kada adheziv prodre u mikroskopske nepravilnosti i pore na površini zubnog tkiva, a zatim se polimerizuje i formira čvrstu vezu. Kod gleđi se ovaj proces najčešće postiže nagrizanjem fosfornom kiselinom, kojom se selektivno rastavra dio mineralne strukture i stvaraju mikroporoznosti. To je upravo prostor koji omogućava adhezivu da prodre i formira čvrstu mikromehaničku vezu. Retencija je krajni cilj, a veza omogućava da ispuna ostane čvrsto na svom mjestu
Kod dentina je proces složeniji zbog svog živog sastava, prisustva vode, kolagena, mineralnih komponenti i dentinskih tubula. Nakon odgovarajuće pripreme površine, adheziv infiltrira dostupnu dentinsku strukturu i, kada su uslovi pravilni, formira hibridni sloj koji doprinosi stabilnosti veze. Adheziv mora savršeno da prodre kolagenu mrežu i da se veže za vlažnu podlogu, a da pritom voda ne poremeti taj proces i ne formira slabu vezu.

3. GRAĐA I HEMIJSKI SASTAV GLEĐI I DENTINA

Gleđ i dentin predstavljaju različite biološke supstrate, zbog čega se njihovo ponašanje tokom pripreme površine i ostvarivanja adhezivne veze značajno razlikuje. Gleđ je izrazito mineralizovano tkivo, dok dentin, pored mineralne komponente, sadrži znatnu količinu organske materije i vode. Ove razlike određuju način djelovanja kiselina, mogućnost prodiranja adhezivnih monomera i stabilnost veze između zubnog tkiva i restaurativnog materijala.
3.2. Hemijski sastav gleđi
Dentalna gleđ je najtvrđe i najviše mineralizovano tkivo ljudskog organizma. Njena osnovna funkcija je zaštita dentina i pulpe od mehaničkih, hemijskih i termičkih uticaja.
Hemijski sastav gleđi je izuzetno specifičan jer je skoro u potpunosti izgrađena od minerala. Glavnu mineralnu komponentu čine kristali kalcijum-fosfatnog minerala 

hidroksiapatita (Ca10(PO4)6(OH)2).  Zbog ovako visokog procenta minerala i  odsustva živih ćelija, gleđ je izuzetno čvrsta i suva.
3.3. Hemijski sastav dentina
Dentin se nalazi odmah ispod gleđi i čini najveći dio zubne mase, ali se po svom hemijskom sastavu i građi značajno razlikuje od nje. Za razliku od gleđi, u organskom dijelu dentina, dominiraju fleksibilna kolagenska vlakna, dok ostatak čini tečnost. Ova tečnost se nalazi unutar kanalića koji se pružaju kroz čitav dentin, od unutrašnjosti zuba, pa sve do gleđi.

4. PRIMPREMA POVRŠINE ZA ADHEZIJU
Da bi se ostvarila čvrsta i dugotrajna veza između dentalnog materijala i zuba, površina zuba se prije nanošenja adheziva mora adekvatno pripremiti. Osnovni cilj ovog postupka jeste da se površina očisti, hemijski aktivira i  mikrostrukturno izmijeni kako bi adheziv mogao da prodre u njene najsitnije djelove. 
4.2. Nastanak i značaj zaostalog sloja
Tokom mehaničke obrade zuba rotirajućim instrumentima i svrdlima, na površini gleđi i dentina stvara se tanki, nepravilni sloj koji se naziva zaostali sloj. On se sastoji od mikroskopskih čestica hidroksiapatita, razgrađenih kolagenskih vlakana, bakterija i tečnosti. Ovaj sloj se čvrsto lijepi za površinu i začepljuje ulaze u dentinske kanaliće. Iako štiti pulpu, zaostali sloj predstavlja fizičku prepreku za adheziv jer onemogućava njegov direktan kontakt sa zdravim tkivom zuba, zbog čega se mora ukloniti ili modifikovati.
4.3. Tehnika nagrizanja kiselinom
Glavna metoda za pripremu površine jeste nagrizanje 
pomoću fosforne kiseline, kojom se selektivno rastavra dio mineralne strukture i stvaraju mikroporoznosti. Kada se kiselina nanese na gleđ, ona selektivno rastvara kristale 

hidroksiapatita na površini gleđnih prizmi, stvarajući mikroskopski hrapav reljef pun sitnih udubljenja. To je upravo prostor koji omogućava adhezivu da prodre i formira čvrstu mikromehaničku vezu.
Na dentinu kiselina ima drugačiju ulogu.  Ona u potpunosti rastvara i ispira zaostali sloj, otvara ulaze u dentinske kanaliće i demineralizuje površinski sloj intertubularnog dentina, čime ogoljava mrežu kolagenskih vlakana.
Nakon procesa nagrizanja, kiselina se ispira jakim mlazom vode, a površina zuba se suši. Kod gleđi je cilj da se površina potpuno osuši dok ne dobije karakterističnu mliječno-bijelu boju, što je znak da su mikropore spremne za adheziv.
Međutim, sa dentinom se mora postupati znatno pažljivije. Dentin ne smije biti  prekomjerno osušen jer bi se stvorila  nepovoljna površina za vezivanje adheziva. Zbog toga se primjenjuje tehnika vlažnog vezivanja gdje dentin ostaje blago vlažan.

5. HEMIJSKI SASTAV ADHEZIVNIH SISTEMA
Adhezivni sistemi predstavljaju složene hemijske mješavine s ciljem ostvarivanja stabilne i dugotrajne veze između sintetskih restorativnih materijala i prirodnih zubnih tkiva. 
Osnovu adhezivne smole ćčine mrežni oligomeri i monomeri velike molekusle mase, među kojima su najzastupljeniji Bis-GMA (bizfenol A-diglicidil dimetakrilat) i UDMA (uretan dimetakrilat). Zbog prisustva dimetakrilatnih grupa na krajevima molekula, ovi monomeri imaju sposobnost poprečnog umrežavanja tokom polimerizacije, formirajući čvrstu, trodimenzialnu polimernu matricu koja daje visoku mehaničku otpornost i stabilnost čitavom adhezivnom sloju.
Pored mrežnih, od presudnog značaja za ostvarivanje prave hemijske adhezije su funkcionalni monomeri, među kojima se posebno ističe 10-MDP (10-metakriloiloksidecil dihidrogen fosfat). Molekul 10-MDP-a posjeduje specifičnu strukturu. Na jednom kraju se nalazi hidrofilna fosfatna grupa, dok se na drugom kraju nalazi hidrofobna metakrilatna grupa. Hidrofilna fosfatna grupa reaguje sa jonima kalcijuma iz preostalog hidroksiapatita u gleđi i dentinu, gradeći izuzetno stabilne i nerastvorljive jonske veze. Sa druge strane, hidrofobna grupa učestvuje u polimerizaciji sa kompozitnim materijalom, čime se ostvaruje neraskidiva hemijska veza.

6. HEMIJSKI MEHANIZAM PROCESA POLIMERIZACIJE

Prelazak adhezivne smole iz tečnog u trajno čvrsto stanje predstavlja ključni korak u postizanju stabilne vezee, a ostvaruje se procesom slobodno-radikalske polimerizacije. Da bi se ova reakcija uspješno pokrenula, u sastavu adheziva se nalaze fotoinicijatori, među kojima je najzastupljeniji kamforhinon. Kada se naneseni adheziv izloži plavoj svjetlosti specifične talasne dužine iz stomatološke lampe, fotoinicijator apsorbuje svjetlosnu energiju i prelazi u pobuđeno stanje, pri čemu dolazi do stvaranja visokoaktivnih slobodnih radikala.
Kroz proces koji započinje tako što slobodni radikali napadaju i otvaraju stabilne dvostruke ugljenikove veze u tečnim monomerima, adheziv gubi svoje tečno stanje, prelazi u čvrstu fazu i trajno fiksira poziciju unutar mikropora gleđi.


7. HEMIJSKA STABILNOST I DEGRADACIJA ADHEZIVNOG INTERFEJSA

Pored savremenih dostignuća u adhezivnoj stomatologiji, postignuta veza imzeđu zubnih tkiva i restaurativnog materijala podložna je postepenoj degradaciji tokom vremena. Glavni uzroci ovog procesa su hemijske prirode. Voda iz dentinskih tubula i usne sredine može izazvati hidrolizu esterskih veza unutar polimerne mreže adheziva, čime se oslbaljujue njegova struktura.  Razumijevanje ovih hemijskih procesa ključno je za poboljšanje trajnosti i dugovječnosti stomatoloških radova.

8. ZAKLJUČAK

Adhezija dentalnih materijala za gleđ i dentin predstavlja složen i sinhronizovan proces koji kombinuje mikromehaničke i hemijske principe. Poznavanje hemijske osnove ovog procesa 
je ključno za praktični rad u stomatologiji. Dok se vezivanje za gleđ temelji isključivo na selektivnom kiselom nagrizanju i prodiranju monomera u novonastale površinske mikropore, dentin zahtijeva specifičnu kontrolu vlažnosti i očuvanje trodimenzionalne kolagenske mreže. Poznavanje cjelokupne hemijske osnove ovih procesa od suštinskog je značaja za postizanje visokofunkcionalnih i dugotrajnih restauracija.

